Australialainen jalkapallo
Australialaista jalkapalloa pelataan 18-miehisillä joukkueilla tavallisesti krikettiä varten suunnitelluilla, soikion muotoisilla kentillä. Kentän pituus voi olla jopa 185 metriä. Suojavarusteita ei käytetä, vaikka voimakkaat taklaukset ovatkin olennainen osa peliä. Pallo on soikea. Euroopassa lajia pelataan yhdeksänmiehisillä joukkueilla tavallisella jalkapallokentällä.
Australian naisten maahockeymaajoukkue
Australian naisten maahockeymaajoukkue (lempinimeltään "Hockeyroos") edustaa Australiaa naisten maahockeyn maaotteluissa. Joukkue pelasi ensimmäisen ottelunsa jo vuonna 1914 ja on edelleen yksi Australian menestyneimmistä maajoukkueista. Saavutuksina on kolme olympiakultaa (1988, 1996 sekä 2000) ja kaksi maailmanmestaruutta (1994 ja 1998). Naisten maahockeymaajoukkue on nimetty Australian parhaaksi joukkueeksi viidesti. Kansainvälisen lajiliiton rankingissä Australia on viides (huhtikuu 2018).